Diari Oficial de la Generalitat Valenciana


Sumari del DOGV 9624, del 23-06-2023 (2023/7055)

Extracte de la Resolució de 16 de juny de 2023, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció i la comunicació en mercats de tercers països recollides en la Intervenció Sectorial Vitivinícola.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7055


Data del document
:   16-06-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 16 de juny de 2023, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció i la comunicació en mercats de tercers països recollides en la Intervenció Sectorial Vitivinícola. [2023/7055]  
BDNS (identif.): 704022.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704022)  
  
Primer. Beneficiàries  
Podran sol·licitar les ajudes les empreses i les entitats indicades en l'article 60 del Reial decret 905/2022, de 25 d'octubre, que tinguen el domicili fiscal a la Comunitat Valenciana.  
  
Segon. Finalitat  
Ajudes al sector vitivinícola de la Comunitat Valenciana per a la promoció en mercats de tercers països en l'àmbit territorial de la Comunitat Valenciana. L'àmbit, el tipus d'accions i la duració dels programes, el tipus de beneficiaris, productes i països admissibles, així com els criteris d'admissibilitat dels programes, les característiques de les accions i programes auxiliables, seran els establits en els articles del 51 al 65 del Reial decret 905/2022, de 25 d'octubre.  
  
Tercer. Bases reguladores  
El Reial decret 905/2022, de 25 d'octubre (BOE 257, 26.10.2022).  
  
Quart. Import  
Les ajudes regulades en la present convocatòria seran finançades pel FEAGA al 100 %, de conformitat amb el que es disposa en el Reial decret 905/2022, de 25 d'octubre, per a les ajudes al sector vitivinícola de la Comunitat Valenciana per a la promoció i la comunicació en mercats de tercers països recollides en la Intervenció Sectorial Vitivinícola. La quantia global màxima definitiva de la convocatòria s'aprovarà i es publicarà una vegada conegut el repartiment de fons que s'efectue en la corresponent conferència sectorial d'agricultura i desenvolupament rural.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació de l'extracte de la convocatòria en el Diari Oficial de la Generalitat Valenciana i conclourà el 15 de setembre de 2023.  
  
València, 16 de juny de 2023. El director de l'Agència Valenciana de Foment i Garantia Agrària: Rogelio Llanes Ribas.